Ятту – кIинтнил минардайн\nКкуллал райондалул ризкьилул тIювардай най дур ятту кIинтнил минардайн куч бансса хIадуршинна. Уттинин дурну дур хъуннасса купка. Ккуллал племхозрал хъунама Чупалав Кьурбановлул бувсунни ятту кIинтнил минардайн куч баннин дан ккаккан дурсса цинярда давуртту цила чIумал ва тIайлабацIуну дурну душиву.\nБувсунни зунттал ардай канакисса ятту бучну бушиву. Бувну бур вакцина.\nЦIанасса чIумал купка дуллай бур 27 азарва яттил. Миннува 14 азарва бусса бур племхозрал.\nЯтту куч буллай байбишинтIий бусса бур ва зурул 15-нний, дяркъу хьуннин минардайн бияншиврул.\nКупка дуллай бур шяраваллая арх бакъа хасну ккаккан бувсса кIанттурдай, 5 % креолин щинавух бявххуну, ятту заралсса ущу-щулгъилия буруччинсса мурадрай.\n— Ккуллал племхозрал кьуя хьхьичIунсса ризкьичи ва вайннал кумагчитал зий буссар хIакьину шяраваллил ва ризкьичитурал маэшат лябуккан баврил цIаний,- ххи бунни Чупалав Кьурбановлул.\nI место — «193 Лагерь» — ролик создан участниками III Всероссийского межнационального патриотического лагеря молодежи «Поколение»\nСледующая публикация Ахънилссаннул кIурхру\nПредыдущая публикация УвчIунни Лакрал райондалул мажлисрал председатель